Bristol Pegasus

Bristol Pegasus var en britisk flymotor med ni sylindere i stjerneform. Som de fleste slike motorer var den luftavkjølt, slik at luftstrømmen over sylindrene i fart kjølte den ned, og den derved ikke trengte annet kjølesystem. Motoren ble designet med utgangspunkt i de tidligere Mercury- og Jupiter-motorene av Roy Fedden, som arbeidet for Bristol Aeroplane Company. Senere varianter av Pegasus-motoren kunne yte 1 000 hestekrefter (750 kW) og ble benyttet i en rekke militære og sivile fly fra 1930- og 40-årene. Slagvolumet var på 28 liter (1 750 kubikktommer) og senere utgaver hadde hadde én-, to- eller flertrinns forkompressor.
Videreutvikling av motoren førte til Bristol Draco med direkte innsprøyting og Bristol Phoenix som var bygget for dieselolje, som begge ble bygget i begrenset antall. Til forskjell fra disse ble det bygget over 30 000 Pegasus-motorer. De ble benyttet i fly fra små enmotors dobbeltdekkere til store firemotors sjøfly som Short Sandringham og Sunderland. Flere rekorder i høydeflyging og langdistanseflyging ble satt med fly utstyrt med Pegasus-motoren, blant annet den første overflygingen over Mount Everest. Motoren ble også lisensbygget i Polen og brukt i bombeflyene PZL.23 Karaś og PZL.37 Łoś.
Selskapet Bristol Siddley brukte senere navnet Pegasus igjen for turboviftemotoren som brukes i Hawker Siddeley Harrier. Denne motoren er imidlertid kjent som Rolls-Royce Pegasus ettersom Rolls-Royce overtok selskapet. To originale Bristol Pegasus-motorer er fortsatt i drift i to Fairey Swordfish som opereres av Royal Navy Historic Flight. Det finnes også en del eksemplarer utstilt i diverse luftfartsmuseer.


== Fly med Pegasus-motor ==
En rekke forskjellige flytyper har brukt Pegasus-motorer. Listen er hentet fra Lumsden (kun britiske flytyper), Pegasus-motoren er ikke nødvendigvis den vanligste motoren brukt i alle disse typene.


== Spesifikasjoner (Pegasus XVIII) ==

Data fra Lumsden.


=== Generelle egenskaper ===
Type: Luftavkjølt, ni-sylindret en-rads stjernemotor med forkompressor
Sylinderdiameter: 146 mm
Slaglengde: 190 mm
Slagvolum: 28,7 l
Lengde: 1 549 mm
Diameter: 1 405 mm
Tørrvekt: 504 kg
Designet av: Roy Fedden


=== Komponenter ===
Ventiler: Fire støtstang-drevne ventiler per sylinder – to inntaksventiler og to natriumfylte utblåsningsventiler
Kompressor: To-trinns sentrifugalkompressor
Drivstoffsystem: Claudel-Hobson forgasser
Drivstofftype: Bensin med oktantall 100
Oljesystem: Tørrsumpsmøring med en kombinert trykk-/returpumpe
Kjølesystem: Luftavkjølt
Reduksjonsgir: Farman-planetgir, reduksjonsforhold 0,5:1
Propell: Rotol trebladet propell med varierbar stigning


=== Ytelse ===
Effekt: 979 hk (720 kW) ved 2 475 o/min for takeoff ved havnivå
847 hk (623 kW) ved 2 250 o/min ved 2 590 m (8 500 ft), maksimal stigeeffekt
979 hk (720 kW) ved 2 600 o/min ved 3 960 m (13 000 ft), maksimal effekt (kamp i krise – kun fem minutter)
Spesifikk effekt: 25 kW/L (0,56 hk/in³)
Kompresjonsforhold: 6,25:1
Spesifikt drivstofforbruk: 319 g/(kW·h) (0,52 lb/(hk·h))
Oljeforbruk: 11 g/(kW·h) (0,28 oz/(hk·h))
Effekt/vekt-forhold: 1,42 kW/kg (0,88 hk/lb, 1,94 hk/kg)


== Referanser ==


=== Fotnoter ===


=== Bibliografi ===
Barnes, C.H. (1970). Bristol Aircraft since 1910. London: Putnam Publishing. ISBN 0-370-00015-3. 
Bridgman, L, (ed.) (1998) Jane's fighting aircraft of World War II. Crescent. ISBN 0-517-67964-7
Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9
Gunston, Bill. Development of Piston Aero Engines. Cambridge, England. Patrick Stephens Limited, 2006. ISBN 0-7509-4478-1
Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6.


== Eksterne lenker ==
(en) Bristol Pegasus – kategori av bilder, video eller lyd på Commons 
Bruk av Bristol Pegasus i høyderekord (en artikkel i Flight fra 1932) – flightglobal.com (engelsk)
Improving the Breed (en artikkel om Pegasus og Mercury i Flight fra 1936) – flightglobal.com (engelsk)
Bristol Pegasus and Mercury – Wonders of World Aviation (engelsk)
Bristol Pegasus Radial Engine Aviation Museum Victoria Airport – YouTube